ג'נאן באו

ג'נאן באו (בסינית מדוברת: 鲍哲南) PHD) נולדה בשנת 1970. באו היא פרופסור להנדסת כימיה ומדעי החומר באוניברסיטת סטנפורד. היא ידועה בשל מחקרה עם טרנזיסטורים אורגניים ומוליכים למחצה אורגניים. 

בשנת 2015 ג'נאן באו נבחרה לאחת מעשרת האנשים הנחוצים ביותר לעתיד האנושות, על פי מגזין" Nature" בשל עבודתה על ביגוד אלקטרוני (ביגוד הכולל בתוכו רכיבים אלקטרוניים). המחקר כלל גם ביגוד אשר משמש כעור מלאכותי ומאפשר תחושת מגע כמו בעור טבעי.

חיים אישיים

קורות חיים

ילדות ונעורים 
ג'נאן באו נולדה בשנת 1970, בעיר נאנג'ינג במחוז ג'יאנגסו אשר בסין. באו נולדה לשני הורים חוקרים, אשר ראו את הפוטנציאל שלה ככימאית מגיל צעיר. בשנות ה-80 בסין הקומוניסטית היה קשה מאוד לגדל משפחה חמה ואוהבת בסביבה בטוחה, כמו שהוריה של פרופסור באו רצו, לכן הם החליטו לעבור לגור בארצות הברית, באילינוי שבשיקגו, שם, הוריה מספרים, שהסביבה הייתה יותר תומכת ופחות מלחיצה. לפני שהתקבלה לאוניברסיטה, פרופסור באו הייתה צריכה לעבוד בשתי עבודות, ובנוסף ללמוד למבחן קבלה לאוניברסיטה, כדי שתוכל להתקבל לאוניברסיטה גדולה וטובה.

קריירה מחקרית 
מאמציה נשאו פרי ובאו התקבלה לאוניברסיטת שיקגו שם היא למדה כימיה ועשתה את הדוקטורט שלה בהנחיית לפוינג יו. באו עשתה את הדוקטורט שלה על פולימרים נוזליים-גבישיים וסיימה אותו בשנת 1995.

אחרי סיום הדוקטורט שלה, הוצע לבאו לעבור לאוניברסיטת ברקלי בקליפורניה, אך באו העדיפה לעבוד במחלקת המחקר החומרי של מעבדות בל. היא החלה במעבדות בל מחקר, אשר לפי דבריה ועל דעת אנשים רבים, יוביל למהפכה תעשייתית בכלים האלקטרונים שלנו, באו קוראת למחקר זה פיתוח ה"פלסטיק של העתיד".

בעקבות מחקרה במעבדות בל, בשנת 2004 החלה באו לעבוד עם אוניברסיטת סטנפורד בסן פרנסיסקו. באוניברסיטת סטנפורד, קיבלה באו את התואר פרופסור להנדסה כימית, והמשיכה לעבוד על מחקרה שהתחילה בבל. כיום עובדים עם פרופסור באו מעל ל-50 חוקרים וחברות רבות בארצות הברית ודרום קוריאה משקיעים תקציבים במחקרה. למחקר של באו ישנן השפעות רבות אשר יכולות לעזור להרבה מאוד אנשים. ולפי פרופסור באו, זו הסיבה שהיא חוקרת - כדי להפוך דברים שיכולים לעזור לאנשים, ושנראים כמו מדע בדיוני, למציאות.

כיום באו גרה בסן פרנסיסקו, שם היא נשואה לג'ף טוק, ולהם שני ילדים.

מחקרה של פרופסור באו

תובנות ממחקרה האקדמי של פרופסור באו 
מחקרה של ג'נאן באו הוביל לכמה תגליות נכבדות בעולם הכימיה, והנדסת החשמל, להלן כמה מהם:

1. המעגל החשמלי הדק והאלסטי ביותר בעולם- מחקרה של באו, בחלקו הגדול, מחקה את היכולות של העור, ולפיכך אחת מהיכולות הכי גדולות של העור שהיא גמישותו. בעקבות זה באו הצליחה ליצור את המעגל החשמלי האלסטי ביותר שאי פעם נוצר, אשר בתוכו עשרה טרנזיסטורים שעשויים מחומרים שונים מה שמאפשר ליצירת המעגל הזה, אשר אחרי בדיקה ניתן לראות שהמעגל מתפקד כמו מעגל רגיל, כאשר המעגל החדש נמתח לממדים גבוהים מאוד.

2. סוללה חשמלית חדשה דקה ונמתחת - אחת המטרות של המחקר של באו היא לאפשר טכנולוגיה המבוססת על חשמל, אשר היא גמישה ויכולה להימתח לממדים גדולים. לצורך כך על כל המעגל החשמלי להיות גמיש, כולל מקור החשמל. לפיכך פרופסור באו ועוזריה פיתחו בטרייה דקיקה ונמתחת אשר עשויה מהפלסטיק החדש שבאו עובדת עליו.

3. טרנזיסטור אשר "מרפא את עצמו"- אחת מהפעולות הכי ידועות שיש לעור הוא שכאשר הוא נפצע (נשרט, נחתך וכו'..) יש לו יכולות להחלים מעצמו. החומר החדש שבאו פיתחה, יודע לעשות בדיוק כך. כלומר אם החומר נסדק או נשרט, הוא בעל היכולת לחזור למצב המכני המקורי שלו (ללא הפגיעות).

בנוסף, כל הפיתוחים של באו עשויים מחומרים ביו-מתכלים, כך שניתן לזרוק אותם והם לא יגרמו נזק לסביבה.

יישומים רפואיים למחקרה של פרופסור באו 
בעקבות העובדה שמחקרה של באו יכול להוביל להקטנה משמעותית של גודל החיישנים, ובעקבות הפיתוחים שצוינו קודם, ניתן ליצור מעגלים חשמליים שיחקו את פעולות העור, פרופסור באו רוצה להחזיר את התחושה לאנשים אשר חלו בשיתוק של חוש המישוש, בעזרת "עור" מלאכותי, אשר יחוש עבורם את הסביבה.

מאמרים פטנטים ופרסים ותארים 
בתקופת מחקרה באוניברסיטה, באו פרסמה 525 מאמרים אשר בערך 285 מהם צוטטו על ידי כותבי מאמרים אחרים, מה שגרם למחקרה לגדול ובעקבות מחקרה, באו הביאה לידי ביטוי הרבה פיתוחים חדשניים, וכיום רשומים על שמה 65 פטנטים.

באו היא דמות חשובה ומאוד משפיעה בקהילה המדעית. היא קיבלה פרסים רבים ושלל תארים בעקבות מחקרה.

קישורים חיצוניים 
 

 מאמריה של באו- https://baogroup.stanford.edu/index.php/publications#top
 הפטנטים שעליהם רשומה באו- https://patents.justia.com/inventor/zhenan-bao
 תארים ופרסים שקיבלה באו- https://web.archive.org/web/20130509235518/http://engineering.stanford.edu/profile/zbao

הערות שוליים 

מהנדסות
מדעניות סיניות
סגל אוניברסיטת סטנפורד
בוגרות אוניברסיטת שיקגו
בוגרי אוניברסיטת שיקגו
סגל מעבדות בל
מהגרים לארצות הברית
כימאיות אמריקאיות
מהנדסות אמריקאיות
מהנדסות כימיה
מהנדסי כימיה
נשים זוכות פרסים: מדע וטכנולוגיה
זוכות פרס לוריאל-אונסק"ו לנשים במדע
אמריקאיות שנולדו ב-1970
אמריקאים שנולדו ב-1970